Návrh
zamerania kontrolnej činnosti Úradu vlády SR na II. polrok 2003

A. Úloha prechádzajúca z I. polroku 2003:

1. Kontrola využívania pomoci poskytovanej Slovenskej republike ako kandidátskej krajine prostredníctvom twinningových projektov.

Kontrolované
subjekty:	Ministerstvo financií SR, Ministerstvo pôdohospodárstva SR, Ministerstvo životného prostredia SR, Úrad pre verejné obstarávanie, Colné riaditeľstvo, Centrálna finančná a kontraktačná jednotka

Cieľ:	zistiť reálny prínos zahraničnej pomoci poskytovanej Slovenskej republike prostredníctvom vybraných twinningových projektov, najmä výsledky spolupráce so zahraničnými expertmi a organizáciami. Zistiť efektívnosť pri nakladaní s poskytnutými prostriedkami Európskych spoločenstiev a štátneho rozpočtu v súvislosti so spolufinancovaním seminárov, školení a pod. Ďalej zistiť úroveň a výsledky realizácie z vykonávaných kontrol.

Termín: 		      výkon kontroly: do júna 2003
			      realizácia         : vláda SR – august 2003

B. Nové úlohy:

2. Kontrola plnenia úloh z uznesení vlády SR splatných v I. štvrťroku 2003 so zameraním na kontrolu plnenia úloh vyplývajúcich z uznesenia vlády SR k „Návrhu opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám“ (uznesenie vlády SR č. 1078/2000).

Kontrolované
subjekty:	Krajský úrad Prešov, Krajský úrad Trenčín, Krajský úrad Nitra
	Od ostatných krajských úradov bude vyžiadaná záväzná informácia.

Cieľ:	zistiť vecné a časové plnenie úloh uznesení vlády. Osobitne sa zamerať na dodržiavanie prijatých opatrení v nadväznosti na zákon č. 211/2000 Z. z. o slobodnom prístupe k informáciám a o zmene a doplnení niektorých zákonov. V prípade zistených nedostatkov zabezpečiť, aby boli prijaté opatrenia na ich odstránenie.

Termín: 	výkon kontroly: júl – august 2003
	realizácia         : vláda SR – október 2003

Externá
spolupráca: 	útvary kontroly kontrolovaných krajských úradov 
(§ 14 ods. 1 zákona 	 
NR SR č. 10/1996 Z. z.
v znení neskorších predpisov
a § 16 ods. 1 zákona
NR SR č. 152/1998 Z. z.)		

3. Kontrola plnenia úloh z uznesení vlády SR splatných v II. štvrťroku 2003 so zameraním na kontrolu dodržiavania právnych predpisov súvisiacich s výkonom štátnej správy pri udeľovaní licencií na vybrané druhy komodít.

Kontrolované
subjekty:	Ministerstvo hospodárstva SR, Colné riaditeľstvo SR a vybrané colné úrady
	
Cieľ:  	zistiť vecné a časové plnenie úloh vybraných uznesení vlády SR. Osobitne sa zamerať na dodržiavanie zákonnosti a podmienok rozhodnutí pri vydávaní licencií vo vybraných komoditách. V prípade zistených nedostatkov zabezpečiť, aby boli prijaté opatrenia na ich odstránenie.

Termín: 	výkon kontroly: september – október 2003
	realizácia         : vláda SR – december 2003

4. Kontrola plnenia úloh z uznesení vlády SR splatných v III. štvrťroku 2003 so zameraním na dodržiavanie právnych predpisov pri výkone štátneho dozoru a dohľadu vybranými ministerstvami.

Kontrolované
subjekty:	Ministerstvo výstavby a regionálneho rozvoja SR, Ministerstvo financií SR a Ministerstvo dopravy, pôšt a telekomunikácií SR
	
Cieľ:  	zistiť vecné a časové plnenie úloh uznesení vlády SR. Osobitne sa zamerať na dodržiavanie právnych predpisov pri výkone štátneho dozoru a dohľadu vybranými ministerstvami v oblasti verejných prác, stavebného poriadku, lotérií a iných podobných hier, cestnej dopravy a vodnej dopravy. V prípade zistených nedostatkov zabezpečiť, aby boli prijaté opatrenia na ich odstránenie.

Termín: 	výkon kontroly: november 2003 – január 2004
	realizácia         : vláda SR – marec 2004

Externá
spolupráca: 	útvary kontroly kontrolovaných ministerstiev
(§ 14 ods. 1 zákona 	 
NR SR č. 10/1996 Z. z.
v znení neskorších predpisov
a § 16 ods. 1 zákona	
NR SR č. 152/1998 Z. z.)
C. Ďalšie úlohy Úradu vlády SR v oblasti kontroly:

5.   Kontrola a vybavovanie, prešetrovanie, ako aj vedenie centrálnej evidencie petícií a sťažností došlých na Úrad vlády SR.

Cieľ:	vybavovať všetky došlé podania, operatívne prešetrovať závažné podania, vykonávať kontrolu vybavovania petícií a sťažností na základe doručených sťažností a podnetov, vykonávať rozbory a vydávať stanoviská k výsledným materiálom, prijímať občanov, spracovávať štvrťročné informácie o petíciách a sťažnostiach s obsahom ich vecného zamerania a spôsobu vybavenia.

Termín:                  	výkon kontroly: priebežne v II. polroku 2003
                                       realizácia         : vláda SR, vedúci Úradu vlády SR 
					      do 1 mesiaca od výkonu kontroly,
					      resp. prešetrenia sťažnosti

Externá
spolupráca: 	podľa obsahu petície a sťažnosti vecne zainteresované orgány 
(§ 14 ods. 1 zákona 	    štátnej správy na všetkých stupňoch riadenia
NR SR č. 10/1996 Z. z.
v znení neskorších predpisov
a § 16 ods. 1 zákona	
NR SR č. 152/1998 Z. z.)